Свободна практика

Обучение „Финансово планиране за стартиращи компании“
2019-06-12 15:30 - 19:30 (Europe/Helsinki) | Missia 23, ул. Мизия 23
Български и международни финансови експерти и успешни предприемачи ще отговорят на въпроси, свързани със създаването на финансов план от стартиращи компании, как се прави финансово планиране и финансова прогноза, която да впечатли инвеститорите.
Създателите на EY Finance Navigator ще представят платформа за финансово планиране и финансови прогнози. Представители на инвестиционните фондове и предприемачи, които са привлекли финансиране, ще отговарят на актуални въпроси.
За кого е предназначено събитието

За фрийлансъри, работещи в сферата на финансите, предприемачи.

Лектори

Диана Николаева, Деница Тилева от EY България, Wout Bobbink от EY Finance Navigator, Александър Терзийски, Татяна Миткова – предприемачи, и др.

Вход свободен, с предварителна регистрация. Събитието ще се проведе на английски език.

Лекция „Фрийленсинг в Upwork: как да стартираш като графичен дизайнер?“
2019-06-14 19:00 - 20:30 | Software University, Учебна зала Deep Web, ул. "Тинтява" 15-17, ет. 1, София, Bulgaria
Йълдъз Алиджикова ще разкаже за своя опит в Upwork – една от най-големите платформи за свързване на фрийлансъри с клиенти. Тя ще сподели стратегии, които помагат да привличате по-добри проекти с по-платежоспособни клиенти, примерни ситуации и казуси при работа с клиенти.
За кого е предназначено събитието

За фрийлансъри графични дизайнери, копирайтъри, експерти по дигитален маркетинг, ИТ специалисти

Лектор

Йълдъз Алиджикова се занимава с графичен дизайн на свободна практика от близо 3 години. Работила е с над 150 клиента от различни държави.

Вход свободен, с предварителна регистрация.

Дискусия „Топ уменията в digital днес“
2019-06-19 19:00 - 21:00 | Limacon Event Center, бул. Марица 154А
В рамките на Marketing Hype срещите Жюстин Томс ще разкаже кои са най-важните качества и умения за един „дигитален маркетолог“ и как се добиват и развиват. Тя ще сподели и реални предизвикателства от професионалния си опит.
За кого е предназначено събитието

За фрийлансъри дигитални маркетолози, копирайтъри, дизайнери, специалисти в социалните мрежи, SEO специалисти и уеб разработчици.

Лектор

Жюстин Томс е експерт и предприемачи в областта на онлайн медиите и онлайн маркетинга. Създава и управлява уеб агенцията ABC Design and Communication. Специалист в сферата на интерактивната реклама, онлайн маркетинг, медийното планиране за интернет, имейл маркетинга и Web 2.0.

Вход безплатен, с предварителна регистрация.

Обучение „Първи стъпки в личния брандинг“
2019-06-20 18:30 - 20:00 | The Social Teahouse, ул. Преслав 53, Варна
Лили Георгиева ще сподели изпитани начини как да представите себе си и своите услуги така, че да бъдете избрани и предпочитани, без значение дали става дума за работодатели, клиенти и последователи. Тя ще отговори на въпроси като:

Как да се отличите от други с подобен опит или образование?
Какво е личният бранд и защо е важно да го развивате с определени фокус и цел?
Как да развиете работеща стратегия за вашия бранд онлайн и офлайн (принципи и примери)?

За кого е предназначено събитието

За фрийлансъри, за собственици на бизнеси, за маркетинг специалисти

Лектор

Лили Георгиева е консултант с над 1000 часа опит, автор на настолната книга за кариерна промяна „От любов към себе си“, създател на методологията за кариерна промяна „Устрем“.

Вход платен, с предварителна регистрация.

Обучение „Бизнес протокол и етикет с Мария Касимова“
2019-06-21 09:00 - 17:00 | Парк Хотел Витоша, ул. Росарио 1
Мария Касимова ще даде ценни съвети как да овладеете изкуството на бизнес етикета, как да създавате добро впечатление, как да се държите на официални събития, какви са нормите на нетикета или общуванието онлайн. Ще ви демонстрира основни умения при водене на разговор, ще ви разкаже за мултикултуралните традиции и обичаи, свързани с бизнес общуването.
За кого е предназначено събитието

За фрийлансъри в областта на комуникациите, за собственици на бизнеси, търговци.

Лектор

Мария Касимова-Моасе е сертифициран експерт и консултант по етикет и протокол. Консултант по имидж и медийно поведение. Журналист и блогър.

Вход платен, с предварителна регистрация.

Цена – 195 лв. без ДДС.
Предоставя се отстъпка от 15% за втори участник от една организация.

Digital Varna
2019-06-29 08:30 - 2019-06-30 17:00 | Хотел Черно море, бул. Сливница 33, Варна
Двудневната конференция е с основна тема SEO и контент маркетинг. Експерти от различни бизнеси ще представят своя опит, работещи стратегии за SEO и дигитален маркетинг. Ще разкажат как се справят с предизвикателствата при създаването на онлайн съдържание и какви контент стратегии за успех прилагат в социалните мрежи.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, предприемачи.

Лектори

Василена Вълчанова, Любомир Любомиров, Момчил Марчев, Станимир Георгиев и др. Подробности четете в програмата.

Вход платен, с предварителна регистрация.

Пакет „Стандарт“ за присъствие през двата дни на събитието – 100 лв. Промоцена – 60 лв. – до 15 юни.
VIP пакет – 120 лв., включва присъствие в двата дена на конференцията + покана за networking party
VIP + пакет – 200 лв, включва присъствие в двата дена на конференцията + покана за двама за networking party

Лекция „Стартиране производство на хардуер в малък мащаб и нисък бюджет“
2019-07-02 07:30 - 20:30 | Work & Share Coworking Space, ул. "Тинтява" 15-17
Невен Боянов ще разкаже как се създава производство на хардуерен продукт – от идеята, през проектирането до стартирането на самото производство и накрая продажбите.
За кого е предназначено събитието

За ИТ специалисти, предприемачи.

Лектор

Невен Боянов е създател на „Тинузавър“ – проект за разработка на микроконтролерна платка за собствени продукти и за обучение по хардуер и софтуер. След като 5 години набира скорост и популярност, в началото на 2018, проектът прераства в бизнес с устойчив модел, базиран на софтуер, и хардуер с отворен/свободен код и лиценз.

Вход свободен.

Публично лекция „Как да стана социален предприемач?“
2019-07-02 18:30 - 20:00 | Missia 23, ул. Мизия 23
Десислава Гаврилова, Яна Генова и Искра Джанабетска от Книговище ще разкажат за своя път като социални предприемачи и за успехите си след участието в конкурса за социални предприемачи ПРОМЯНАТА, който набира кандидати до 18 юли. Екипът на Reach for Change ще разкаже и за конкурса.
За кого е предназначено събитието

За социални предприемачи, за хора с предприемаческо решение на важен социален проблем, които търсят насоки и подкрепа за реализация.

Лектори

Десислава Гаврилова, Яна Генова и Искра Джанабетска от Книговище

Вход свободен.

Семинар „Изграждане на личен бранд в социалните мрежи“
2019-07-04 19:00 - 21:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Ирина Денева ще разкаже как се създава личен бранд в социалните мрежи с травъл съдържание, кои са последните тенденции в социалните мрежи за 2019-та година, за добрите и лошите практики в инфлуенсърството.
За кого е предназначено събитието

За фрийлансъри, работещи в сферата на маркетинга, рекламата, ПР, блогъри, създатели на съдържание онлайн.

Лектор

Ирина Денева е журналист, моден и травел блогър и любител DJ.

Вход свободен, с предварителна регистрация.

Дискусионен форум „Работодателската марка inside-out“
2019-07-09 16:00 - 18:00 | Limacon Event Center, бул. Марица 154А
Светлозар Петров, Катя Димитрова и Елисавета Търпанова, експерти от сферата на публичните комуникации, човешките ресурси и рекламата, ще разкажат през своя опит и с примери как се изгражда устойчив работодателски бранд, как се ангажират и задържат талантите в екип.
За кого е предназначено събитието

За експерти по човешки ресурси и комуникации в B2B и в B2C сферата.

Лектори

Светлозар Петров от JobTiger,
Катя Димитрова от Interimage,
Елисавета Търпанова от Interpartners.

Вход свободен, с предварителна регистрация.

Лекция „Doing Business in Southeast Asia“
2019-07-09 19:00 - 20:30 | Campus X, бул. Александър Малинов 31, София
Виктор Кьосев, който отговаря за бизнеса в Югоизточна Азия на международната компания Greenhouse Coworкing, ще разкаже за своя опит в региона. Акцентите в неговата презентация са потенциалът на този пазар за български компании, възможностите за партньорство с местни фирми, бизнес и културните различия в отношенията.
За кого е предназначено събитието

За предприемачи, търговци, новатори.

Лектор

Виктор Кьосев е генерален менниджър на споделеното офис пространство в Джакарта, Индонезия – Greenhouse Coworking. Той отговаря за бизнеса на компанията в региона.

Вход свободен, с предварителна регистрация.

Безплатно обучение „Писане на проекти - мисия възможна”
2019-07-15 02:00 - 2019-07-22 05:00 | Младежки информационно-консултантски център „Каузи“, ул. "Филиповско шосе" 38
Обучението разглежда цикъла на съставянето на проект от разработването на идея до управлението и отчитането му. Експертите ще посочат и подходящи програми за финансиране на изпълнението му. Обучението се провежда в рамките на два панела, на 15 и на 22 юли, от 14 часа.
В първия модул ще се разглежда превръщането на идеята в проект и намирането на финансиране. Във втория панел експертите ще дават конкретни препоръки за управлението на проектите.
За кого е предназначено събитието

За хора, работещи в НПО сектора, предприемачи.

Лектори

Екип на фондация „Каузи“

Вход свободен, с предварителна регистрация по е-поща на адрес: fondacia_kauzi@abv.bg или чрез контактната форма. Посочете две имена, телефон за връзка и името на обучението, в което ще участвате.

Курс „Дигитален маркетинг“
2019-07-15 09:00 - 2019-07-19 14:00 | Нов български университет, бул. Монтевидео 21, София
Обучението продължава 5 дни и обхваща целия инструментариум и всички аспекти на дигиталния маркетинг –от изграждането на присъствие в социалните мрежи, през работата с медии и инфлуенсъри, до управлението на кампании и организацията на събития.
За кого е предназначено събитието

За фрийлансъри, работещи в сферата на дигиталния маркетинг, рекламата, продажбите, собственици на малък и среден бизнес.

Лектор

Жюстин Томс е мениджър „Бизнес развитие“ в уеб агенция ABC Design& Communication. Тя е водещ експерт в областта на онлайн медиите, маркетинга и PR. Дългогодишен преподавател в НБУ.

Вход – платен, с предваритална регистрация в НБУ – Училище за професионално и продължаващо обучение. Курсът стартира при 7 и повече курсисти.

Обучение по публично говорене и презентиране с Надя Брайт
2019-07-17 18:30 - 2019-07-31 20:30 | Epic Sofia, бул. Шести септември 7a
Тридневното вечерно обучение със стенд ъп актрисата и специалист по човешки ресурси Надя Брайт включва физическа, ментална подготовка и работа по съдържанието на презентацията, практика и анализ на представянето – себерефлексия и мотивация. Тренингът завърша с практическа задача и индивидуален анализ.

За кого е предназначено събитието

За всички, на които им се налага да говорят пред публика, търговци, ПР специалисти, блогъри, влогъри.

Лектор

Надя Брайт се занимава с човешки ресурси, психология и се изявява като стендъп комик.

Вход безплатен, с предварителна регистрация по е-поща на адрес nadia.rubina@gmail.com. Таксата включва участие в трите модула, материали и индивидуална консултация.

Майсторски клас на Теодор Ушев
2019-07-20 09:00 - 2019-07-21 17:00 | КЦ “Морско казино” Бургас, Приморски парк, Бургас
В рамките на двудневния майсторски клас, аниматорът Теодор Ушев ще покаже техники и методи за създаване на филми – стереоскопично кино, виртуална реалност. Планирана е и дискусия относно създаването на филм – от идеята, през реализацията до промотирането и представянето му пред публика.
Във втората част на обучението ще се анализират отделните компоненти: идея, конструкция, ритъм, монтаж, звук, визуални решения, безкамерно кино, виртуална реалност.

За кого е предназначено събитието

За аниматори, режисьори, художници, дигитални артисти

Лектор

Теодор Ушев е носител на 80 награди за своите филми. През 2018 година той получи почетната награда „Сезар“ за „Сляпата Вайша“. Филмът беше номиниран и за „Оскар“ през 2017 г.

Вход безплатен, с предварителна регистрация.

Безплатни консултации за стартиране на бизнес
2019-07-22 - 2019-08-02 | Сдружение „Споделено работно място – гр. Варна“, бул. Ген. Колев 54, Варна
Безплатни консултации за младежи до 29 г. включват индивидуална работа по бизнес модел и бизнес план, презентиране, участие в мрежи и достъп до финансиране, както и групова консултация на тема „Европейско финансиране – възможности за начинаещ бизнес и работа с проекти“.
Консултациите са по проект „Млади предприемачи, подготвени за собствен бизнес“. Петима предприемачи ще получат безплатна регистрация на компаниите си.
За кого е предназначено събитието

За стартиращи предприемачи на възраст до 29 г.

Лектори

Екип на И-Деа Консултинг.

Вход безплатен, с предварителна регистрация по е-поща на адреси m.stiptsova@i-dea.eu и b.ivanova@i-dea.eu.

Обучение „Brand Positioning“
2019-07-24 14:30 - 2019-07-28 22:30 | Фабрика 126, бул. Мария Луиза 126
Обучението се фокусира върху основни елементи при създаването и позициониранието на търговски бранд:

координиране на ценностите;
създаване и работа по агенционни, стратегически, творчески, медийни и други задания (брифове);
изграждане на бранд на работодатели и бранд на служители; визуалната бранд идентичност;
създаване и мениджмънт на различните бранд точки на контакт (Brand Touchpoints).

Включва лекции и практически задачи в различни модули.

За кого е предназначено събитието

За фрийлансъри в областта на рекламата, ПР, ивент мениджмънта, дизайна, предприемачи.

Лектор

Доц. д-р Стефан Серезлиев е бил творчески директор на PBI Integrated (US), на McCann Sofia, Euro RSCG Sofiа (HAVAS), DM&B Austria и др. Автор на монография „Интегрирани маркетингови комуникации, бранд и графичен дизайн: между перспективите и дефинициите“.

Вход платен, с предварителна регистрация по е-поща на адрес chapanov@fabrica126.com или на тел. 0888636062. Краен срок: 23 юли.

Има различни опции за отстъпки за групи. 50% отстъпка за студенти. Присъствието на първия семинар „Бранд Мениджмънт“ дава възможност за 10% допълнителна отстъпка, която се начислява върху всички останали отстъпки.

Алея на книгата - Варна
2019-08-02 10:00 - 2019-08-11 22:00 | Ларго, от ул. Стефан Караджа до бул. Сливница, Варна
На 10-то юбилейно издание на събитието над 50 български издателства ще представят своите книги. Всеки ден между 18:00 и 21:00 часа литературният кът ще бъде домакин на премиери на книги, срещи с писатели и преводачи, дискусии. Предвидена е и детска програма.

За кого е предназначено събитието

За читатели и писатели, за малки и големи.

Лектори

Запознайте се с програмата на събитието.

Вход свободен.

Online Business Breakthroughs: International Perspective
2019-08-13 18:30 - 20:30 | CowOrKing Space by Puzl, бул. "Черни връх" 47, София, Bulgaria
Иво Писков, експерт по онлайн бизнес и търговия, ще разкаже за своя опит при навлизане на международни пазари и ще сподели казуси от своята практика с български и чуждестранни компании.

За кого е предназначено събитието

За онлайн предприемачи, собственици на малък и среден бизнес, специалисти по онлайн маркетинг.

Лектор

Иво Писков е изпълнителен директор на Mentor Coach Partners, консултанска агенция в областта на онлайн бизнеса. Има 15 години опит.

Вход безплатен, с предварителна регистрация. Работен език – английски.

Сладоледен фестивал vol.5 | betahaus
2019-08-24 10:30 - 18:00 | Докторска градина, ул. Шипка 4-26
Новото издание на сладоледения фестивал набира изложители. В него могат да се включат производители на натурални сладоледи от България и не само.

За кого е предназначено събитието

За производители и любители на сладоледа.

Лектори

Във фестивала могат да участват производители на натурални сладоледи от България и не само.

Участие на изложители – с такса. За посетители – вход свободен.

Такса – 350 лв. без ДДС за чадър/тента (пожелание); ток; 4 кв. м. място; 1 публикация в събитието; вода за екипа.
Такса – 450 лв. без ДДС за избор на щанд; чадър/тента (пожелание) ток; 4 кв. м. място; 2 публикации в събитието; вода за екипа.

За подробности пишете по е-поща на адрес icecreamfest@betahaus.bg.

Ден за професионално ориентиране в СофтУни
2019-08-26 19:00 - 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
В деня за професионално ориентиране в СофтУни ще имате възможност да се срещнете с преподаватели, ИТ експерти, практикуващи в технологиите, изучавани в курсовете – Java, JavaScript, Python, C#.

За кого е предназначено събитието

За ИТ специалисти, фрийлансъри, студенти, ученици.

Лектори

Георги Георгиев, Дончо Минков, Инес Иванова и Николай Костов – преподаватели в СофтУни.

Модератор – Ивайло Кенов, технологичен трейнър и софтуерен разработчик със C# и JavaScript.

Вход безплатен, с предварителна регистрация.

Семинар The Art of Selling for Personal and Business Development
2019-08-31 17:00 - 20:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Тома Стайков, експерт по продажбите, ще разкаже как технологични компании като Facebook, Google, Rackspace, Dropbox и др. използват успешно методологията за „Консултативно продаване – QUIS“. Той ще отговори и на въпросите как емоционалната устойчивост (увереността, мотивацията и нагласата) помага на професионалистите в продажбите.
За кого е предназначено събитието

За фрийлансъри маркетолози, търговци, предприемачи

Лектор

Тома Стайков е експерт в сферата на продажбите и управлението на търговски екипи в България и САЩ. Създава българския клон на агенция SBR Consulting, която прилага методологията за „Консултативно продаване – QUIS“.

Вход безплатен, с предварителна регистрация.

Курс по ПР комуникации
2019-09-03 19:00 - 2019-09-12 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Курсът ви помага да развиете уменията си за изграждане на успешни връзки с обществеността за бизнес цели. Максим Бехар ще покаже техники за ползване на традиционните ПР практики в дигиталната реклама. Ще обясни как се създава атрактивно съдържание, успешни ПР стратегии и как да измервате успеха.

За кого е предназначено събитието

За фрийлансъри в областта на връзките с обществеността, блогъри, автори на съдържание

Лектор

Максим Бехар е управител на M3 Communications Group Inc. и международен експерт в областта на връзките с обществеността.

Вход свободен, със задължителна регистрация.
Крайният срок за записване за курса е 1 септември 2019. Занятиятата се провеждат всеки вторник и четвъртък от 19:00 до 22:00 ч. или онлайн. Обучението завършва с практическо задание. Желаещите да се явят на изпита ще получат официален сертификат от SoftUni Digital, ако оценката им от изпита е над Много добър (5.00). Изпитът се заплаща.

Кариерен Кошер 2019
2019-09-04 11:00 - 19:00 | Интер Експо Център, бул. "Цариградско шосе" 147, София
Кариерен Кошер 2019 е събитие за професионално развитие, ориентиране и споделяне, което дава възможност за среща на над 90 бизнеса с хора с опит и образование в чужбина. В рамките на деня участниците ще могат да посетят над 20 лекции на различни професионалисти.
За кого е предназначено събитието

За фрийлансъри и хора, които търсят професионални контакти и възможности

Лектори

Програмата на събитието е разделена на три блока – старт на кариерата, започване на бизнес и възможности за развитие на хората и на екипа. На изложението могат да се организират срещи с фирми.

Вход безплатен, с предварителна регистрация.

Алея на книгата в София
2019-09-10 - 2019-09-15 | бул. Патриарх Евтимий, бул. Патриарх Евтимий, София
Традиционното есенно изложение на български и международни издателства в София включва богата програма от премиери на нови заглавия и срещи с автори. Издателствата предлагат намаления на цените на книгите точно преди началото на учебната година и на времето за повече четене у дома.
За кого е предназначено събитието

За хора, които обичат да пишат и читатели.

Лектори

Следете програмата на събитието на сайта на организаторите.

Вход свободен.

Career Show 2019
2019-09-10 10:00 - 20:00 | Арена Армеец София, бул. Цариградско шосе 4-ти км
Кариерно изложение с над 150 работодатели в България и с участието на повече от 30 лектори в различни професионални области. Събитието се провежда в 7 различни зони, така че фрийлансърите и кандидатите за работа да имат възможност да се учат, забавляват и да осъществят полезни професионални контакти с изложителите в рамките на един ден.
За кого е предназначено събитието

За фрийлансъри и за хора, които търсят професионални контакти

Лектори

Програмата на форума включва обучения, лекции, игри и възможности за среща с бизнес партньори и работодатели.

Вход безплатен, с предварителна регистрация.

Курс по Интегрирани маркетингови комуникации
2019-09-10 13:00 - 2019-09-11 18:00 | Нов български университет, бул. Монтевидео 21, София
Курсът по интегрирани маркетингови комуникации включва теоретични и практически знания за отделните инструменти за комуникация на бранда: реклама, връзки с обществеността, насърчаването на продажбите, директния маркетинг, личните продажби, спонсорството, рекламата от уста на уста, рекламата на мястото на продажба, продуктовото позициониране. Ще се проведе и симулация на реално планиране на 360-градусова комуникационна кампания.
За кого е предназначено събитието

За фрийлансъри в областта на рекламата и връзките с обществеността

Лектор

Доц. д-р. Кристиян Постаджиян е преподавател по реклама в Нов български университет и съавтор и директор на магистърска програма „Рекламен мениджмънт” в НБУ.

Вход платен, с предварителна регистрация. За повече информация и записване: НБУ – Училище за професионално и продължаващо обучение
тел: 02/ 811 0108, 02/ 8110 268, е-поща: uppo@nbu.bg

Първи АГРО Hackathon
2019-09-13 - 2019-09-14 | NIK Academy, ул. Лудогорие 1, с. Изгрев, област Шумен
Това е първият по рода си подобен хакатон в България. Целта е професионалисти и ентусиасти в сферата на прецизното земеделие да предложат решения за дигитализaция и и развитие на сектора, за приложение на високи технологии в него.
За кого е предназначено събитието

За ИТ специалисти и професионалисти в областта на земеделието, студенти, ученици с интереси в областта, предприемачи.

Лектори

Ментори на участниците ще бъдат Жига Древ от Trace Labs – OriginTrail Core Developers, Сергей Петров от Pollenty, доц. Божин Божинов от Аграрен Университет – Пловдив и др.

Запознайте се с програмата и условията на събитието.
Участието е безплатно, с предварителна регистрация. Допуска се индивидуално участие и в отбор до 5-ма участници. Награден фонд – 22 000 лв.

WordCamp Sinemorets – WordPress Sea Retreat
2019-09-13 08:00 - 2019-09-15 17:00 | Studio More, ул. „Каланджа“ 27, Бургас, Синеморец
WordCamp Sinemorets 2019 в Синеморец e вторият WordCamp Retreat и първият морски. Конференцията включва практически семинари и работилници, възможност за активни професионални контакти, групови занимания.
За кого е предназначено събитието

За начинаещи и напреднали специалисти в WordPress

Лектори

Христо Ласков, Владимир Василев, Ники Кръстев и Петър Николов. Запознайте се с пълната програма на събитието.

Вход платен, с онлайн регистрация. Билетите осигуряват достъп до всички работилници и събития. Местата са ограничени до 100 билета.

Bulgarian Digital Week Plovdiv 2019
2019-09-23 09:30 - 2019-09-26 14:00 | Конгресен център, Международен панаир, бул. "Цар Борис III Обединител" 37, Пловдив
Седмицата на дигиталните технологии в България е част от Есенния технически панаир в Пловдив. Събитието ще се излъчва на живо, онлайн. Програмата включва повече от 30 тематични конференции, мастър класове и събития с близо 200 лектори. Основните теми са:

трансформации в бизнеса,
дигитален маркетинг,
блокчейн,
логистика,
онлайн комуникации,
цифровизацията в търговията на дребно,
дигиталното бъдеще и хуманния облик на иновациите.

За кого е предназначено събитието

За фрийлансъри в онлайн търговията, комуникации и бизнес

Лектори

Стойне Василев, Георги Ненов, Христо Христов, Никола Минков и др.

Запознайте се с пълната програма на събитието.
Участието във всяка една от конференциите е безплатно след предварителна регистрация до 10 септември. Регистрацията не запазва място в залата.

Резервация на седящо място на конференцията – 30 лв. без ДДС до 10 септември.
След 10 септември стойността на билета е 50 лв. без ДДС за конференцията, при наличие на свободни места.
